**Ministru kabineta noteikumu projekta “Noziedzīgi iegūtu līdzekļu novēršanas dienesta nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16.panta pirmā daļa un Noziedzīgi iegūtu līdzekļu legalizācijas un terorisma finansēšanas novēršanas likuma (turpmāk – Likums) pārejas noteikumu 34.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 1.janvārī stāsies spēkā grozījumi likumā, kas vienlaikus paredz izveidot jaunu tiešās pārvaldes iestādi - Noziedzīgi iegūtu līdzekļu legalizācijas novēršanas dienestu (turpmāk — Kontroles dienests). Saskaņā ar Valsts pārvaldes iekārtas likuma 16.panta pirmo daļu tiešās pārvaldes iestādes darbību reglamentē Ministru kabineta apstiprināts nolikums. Likuma pārejas noteikumu 34.punkts paredz, ka Ministru kabinets izdod Kontroles dienesta nolikumu līdz 2019. gada 1. martam.Proti, Kontroles dienests ir Ministru kabineta pārraudzībā esoša tiešās pārvaldes iestāde, kas saskaņā ar šo likumu veic neparastu un aizdomīgu darījumu kontroli un iegūst, saņem, reģistrē, apstrādā, apkopo, uzglabā, analizē un sniedz pirmstiesas izmeklēšanas iestādēm, prokuratūrai un tiesai informāciju, kuru var izmantot noziedzīgi iegūtu līdzekļu legalizācijas, terorisma finansēšanas vai šo darbību mēģinājuma, vai cita ar to saistīta noziedzīga nodarījuma novēršanai, atklāšanai, pirmstiesas kriminālprocesam vai iztiesāšanai. Ministru kabinets institucionālo pārraudzību īsteno ar iekšlietu ministra starpniecību. Lai nodrošinātu Kontroles dienesta neatkarību, saskaņā ar Likuma 50.panta ceturto daļu iekšlietu ministra pārraudzība neattiecas uz Kontroles dienestam noteikto uzdevumu un tiesību īstenošanu, kā arī Kontroles dienesta iekšējās organizācijas jautājumiem, tostarp iekšējo normatīvo aktu izdošanu, uzziņas sagatavošanu un lēmumiem, kuri attiecas uz nodarbinātajiem. Līdz ar to projektā ir noteikts, ka Kontroles dienesta reglaments pirms tā izdošanas ir saskaņojams ar Ministru prezidentu.Attiecīgi tiesiskais regulējums, kas nosaka Kontroles dienesta funkcijas un kompetenci, ir iekļauts Likumā. Līdz ar to projekta ir ietverta norāde, ka Kontroles dienests veic Noziedzīgi iegūtu līdzekļu legalizācijas un terorisma finansēšanas novēršanas likumā noteiktās funkcijas un ka tas savā darbībā ievēro Noziedzīgi iegūtu līdzekļu legalizācijas un terorisma finansēšanas novēršanas likumā un citos normatīvajos aktos noteiktās tiesības un pienākumus.Kā arī saskaņā ar projektu Kontroles dienesta priekšniekam var būt pakļautas struktūrvienības un tam var būt palīgi un padomnieki.Saskaņā ar Valsts pārvaldes iekārtas likuma 17.panta pirmajā daļā noteikto projekta 9.punkts nosaka, ka Kontroles dienesta darbības tiesiskumu nodrošina Kontroles dienesta priekšnieks.Attiecīgi par publisko pārskatu un ziņojumu par Kontroles dienesta darbību un piešķirto budžeta līdzekļu izlietojumu, norādām, ka pārskatu veidus, saturu, apjomu un publicēšanas kārtību nosaka dažādi ārējie normatīvie akti. Proti, Likuma par budžetu un finanšu vadību 14. panta trešā daļa paredz, ka, lai informētu sabiedrību par iestādes darbības mērķiem un rezultātiem, kā arī par piešķirto valsts budžeta līdzekļu izlietošanu iepriekšējā gadā, centrālās valsts iestādes līdz pārskata gadam sekojošā gada 1. jūlijam sagatavo gada publiskos pārskatus un mēneša laikā pēc sagatavošanas publicē tos savā mājaslapā internetā. Ministru kabinets nosaka gada publiskā pārskata saturu un sagatavošanas kārtību. Šī kārtība ir noteikta Ministru kabineta 2010. gada 5. maija noteikumos Nr. 413 “Noteikumi par gada publiskajiem pārskatiem”. Tāpat arī pienākums iesniegt ziņojumus Saeimai, Ministru kabinetam un Finanšu sektora attīstības padomei par Kontroles dienesta darbību ir noteikts Likuma 50.1panta septītās daļas 5.punktā, proti, Kontroles dienesta priekšnieks ne retāk kā reizi gadā iesniedz Ministru kabinetam, Saeimai un Finanšu sektora attīstības padomei ziņojumu par Kontroles dienesta darbības rezultātiem iepriekšējā kalendāra gadā, personālpolitikas attīstību un budžeta līdzekļu izlietojumu. Līdz ar to projektā ir noteikts, ka publiskos pārskatus un ziņojumus par Kontroles dienesta darbību un piešķirto budžeta līdzekļu izvietojumu Kontroles dienests sniedz normatīvajos aktos noteiktajā kārtībā.Noziedzīgi iegūtu līdzekļu legalizācijas un terorisma novēršanas likuma 32. pants paredz Kontroles dienesta izdoto rīkojumu apstrīdēšanas kārtību. Likumā noteiktajos gadījumos Kontroles dienesta izdotos rīkojumus 30 dienu laikā pēc rīkojuma saņemšanas likuma subjekts vai valsts informācijas sistēmas pārzinis un personas, kuru līdzekļi tiek iesaldēti, vai šo personu pilnvaroti pārstāvji var apstrīdēt īpaši pilnvarotam prokuroram, tā lēmumu var pārsūdzēt ģenerālprokuroram, kura lēmums ir galīgs. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kontroles dienesta nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kontroles dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru, jaunu institūciju izveide, esošu institūciju likvidācija vai reorganizācija nav nepieciešama |
| 3. | Cita informācija | Nav |

Ministru prezidents M. Kučinskis

Iekšlietu ministrs R. Kozlovskis

Iesniedzējs:

Iekšlietu ministrs R. Kozlovskis

Vīza: valsts sekretārs D. Trofimovs

16.01.2019. 16:00

886

D.Radzeviča

67219418, dace.radzevica@iem.gov.lv